stanford-oval/wikipedia huggingface dataset:
Lone Wolf and Cub

Lone Wolf and Cub (jap. 子連れ狼) on kansainvälisesti tunnettu ja kiitetty japanilainen manga-sarjakuva, jota käsikirjoitti Kazuo Koike ja piirsi Goseki Kojima. Samurai-aiheinen aikuislukijoille suunnattu sarjakuva ilmestyi Japanissa vuosina 1970–1976 ja saavutti suuren suosion sekä laajan lukijakunnan että kriitikoiden keskuudessa.
Edo-kauden Japaniin sijoittuvan sarjakuvan päähenkilö on Ogami Ittō, samurai, joka on ryhtynyt palkkamurhaajaksi rahoittaakseen kostonsa mahtavalle Yagyūn klaanille. Yhdessä nelivuotiaan Daigorō-poikansa kanssa hän vaeltaa pitkin ja poikin Japania harjoittaen ammattiaan ja taistellen Yagyūn kätyreitä vastaan. Sarjakuvan yleisilme on traaginen ja väkivaltainen. Aihepiirinsä ja elokuvallisen kerrontansa takia sarjakuvaa on verrattu Akira Kurosawan samuraielokuviin.
Suomessa sarjakuva tunnetaan parhaiten Lone Wolf and Cub -nimisenä englanninkielisenä käännöksenä, jonka yhdysvaltalainen kustantamo Dark Horse Comics julkaisi vuosina 2000–2002. Käännökseen sisältyy kaikkiaan 28 osaa, joista kukin on noin 300 sivua pitkä. Englanninkielinen versio sai Yhdysvalloissa useita sarjakuvapalkintoja "vuoden parhaana käännössarjakuvana". Sarjakuvaa on käännetty myös ruotsiksi, puolaksi ja portugaliksi.
Sarjakuvan pohjalta on tehty Japanissa kuusi elokuvaa ja tv-sarja. Elokuvasarjan ensimmäinen osa sai ensi-iltansa vuonna 1972.
Sarjakuvan osat englanninkielisessä käännöksessä

| 0 | 1 | 2 | 3 |
| --- | --- | --- | --- |
|  1. The Assassin's Road   2. The Gateless Barrier   3. The Flute of the Fallen Tiger   4. The Bell Warden   5. Black Wind   6. Lanterns For the Dead   7. Cloud Dragon, Wind Tiger |  8. Chains of Death   9. Echo of the Assassin   10. Hostage Child   11. Talisman of Hades   12. Shattered Stones   13. Moon in the East, Sun in the West  14. Day of the Demons |  15. Brothers of the Grass   16. Gateway into Winter   17. The Will of the Fang   18. Twilight of the Kurokuwa   19. The Moon In Our Hearts   20. A Taste of Poison   21. Fragrance of Death |  22. Heaven & Earth   23. Tears of Ice   24. In These Small Hands   25. Perhaps in Death   26. Struggle in the Dark   27. Battle's Eve   28. The Lotus Throne |
Kielikkäänlampi (Kangasniemi, pohjoinen)

| Kielikkäänlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°04′33″N, 26°33′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja läntiseen Kielikkäänlampeen 
Järvinumero:  14.923.1.070
Mittaustietoja
Pinnankorkeus:  118,1 m  
Pituus:  530 m  
Leveys:  260 m  
Rantaviiva:  1,623 km  
Pinta-ala:  5,386 ha  
Saaria:  1 
 fiKielikkäänlampi 
Kielikkäänlampi  on Etelä-Savossa Kangasniemellä  Mannisenkylän lähellä sijaitseva lampi. Saman nimisiä lampia ovat vielä läntinen Kielikkäänlampi ja eteläinen Kielikkäänlampi.
Maantietoa

Lampi on 530 metriä pitkä, 260 metriä leveä, ja sen pinta-ala on 5,4 hehtaaria. Lammella on kartan mukaan yksi saari.  Sen rantaviivan pituus on 1,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 118,1 metriä mpy.
Kempeleen-Salon osuusmeijeri

| Kempeleen-Salon osuusmeijeri |
| --- | --- |
 Vuosina 1912–1922 toiminnassa olleen Kempeleen-Salon osuusmeijerin rakennus heinäkuussa 2023.
Osoite:  Rasvatie 2 90440 Kempele (rakennuksen nykyinen sijainti)
Sijainti:  Ristisuo, Kempele (rakennuksen nykyinen sijainti)
Valmistumisvuosi:  1912
Julkisivumateriaali:  kivi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
| Kempeleen-Salon osuusmeijeri |
| --- | --- |
Perustettu:  1912
Lakkautettu:  1922
Kotipaikka:  Kempele
Toiminta-alue:  Suomi ja Englanti
Toimiala:  meijeri
Tuotteet:  voi
Infobox OKVirheellinen NIMI-arvo: 
Kempeleen-Salon osuusmeijeri oli Kempeleen kunnassa vuosina 1912–1922 toiminnassa ollut meijeri. Meijeri rakennettiin Kempeleeseen Pohjanmaan radan varteen Kempeleen rautatieasemaa vastapäätä, jonka nykyiseltään sijaitsee Kempeleen keskustaajamassa Ristisuon asuinalueella. Meijerin historiaan viittaa Ristisuon alueella oleva tien nimi Rasvatie, jonka alkupäässä meijerirakennus sijaitsee.
Historia

Kempeleessä voin valmistaminen aloitettiin jo 1500-luvulla. Sen aikainen kaikki voi myytiin Oulun kaupungille, joka lastasi ne pääasiassa Tukholmaan meneviin laivoihin.
Voin tärkeyttä kauppatavarana kuvaa hyvin sekin, että kempeleläiset maksoivat ensimmäisen kirkonkellonsa voilla. Voita valmistettiin 1800-luvulle saakka yksinomaan pystyllä mäntäkirnulla, mutta vähitellen otettiin käyttöön myös pyöritettäviä kirnuja, joiden avulla saatiin vähemmällä työllä runsaammin voita. Myöhemmin 1800-luvun lopulla perustettiin useita pieniä meijereitä Kempeleeseen, ja lähipitäjään Liminkaan.
Pohjanmaan radan valmistuttua suurin osa 1800-luvun lopulla Kempeleessä valmistetusta voista lastattiin junaan Kempeleen asemalla, mistä matka jatkui Hankoon, ja sieltä ulkomaille, lähinnä Englantiin.. Juna kulki etelään kerran viikossa. Voin myynnin kannattamattomuus alkoi vaivata 1900-luvun alussa, kun monet kempeleläiset maidontuottajat myivät maitonsa mieluummin Ouluun ohi meijerin. Ajan myötä meijeritoiminta Kempeleessä vähin erin näivettyi, ja lakkasi pian kokonaan.
Historia > Kempeleen-Salon osuusmeijerin perustaminen

Maaliskuussa 1912 maalaisseuran piirissä aloitettiin keskustella uuden meijeriyhtiön perustamisesta. Tällöin esitettiin myös toivomus, että oulunsalolaiset yhtyisivät hankkeeseen. Seuraavassa kokouksessa päätettiin lopullisesti perustaa uusi meijeri. Perustettavaan meijeriin päätettiin asettaa 800 osuutta. Meijerin perustamiseen Kempeleen-Salon meijeriosuuskuntahankki maapalstan Raution eli Havanan perintötilasta.
Meijerissä oli 70–75 osakasta, jotka eivät kuitenkaan pystyneet pitämään sen toimintaa kannattavana. Tuotanto oli 35 000–40 000 kiloa voita vuodessa, joka oli huomattavasti vaatimattomampi määrä kuin edeltävässä meijeriyhtiössä. Meijeri myi voitaan Englantiin ja Ouluun. Elintarvikepulan kiristyessä keväällä 1917 määräsi senaatti lähetettäväksi osan meijeriin tulevasta maidosta Ouluun helpottamaan kaupungin elintarvikepulaa. Suurin osa voista vietiin nyt Ouluun. Määräys peruutettiin vasta joulukuun alussa, ja toiminta pääsi pitkän tauon jälkeen elpymään. Kuitenkin tämän jälkeen meijerituotanto pysyi alhaisena, ja kannatus heikkona.
Vuosien 1917 ja 1918 vaikea tilanne asetti omat rajoituksensa pienen ja taloudellisesti heikon yrityksen toiminnalle. Meijeri kaatui kokonaan taloudellisiin vaikeuksiin vuonna 1922.
Myöhempi toiminta

Meijerin toiminnan loputtua rakennuksessa toimi muun muassa Oulun Margariinitehdas vuosina 1923–1932 sekä Kempeleen kunnantoimisto vuosina 1933–1937. Rakennuksessa asui 1940- ja 1950-luvuilla tunnettu taidemaalari Daniel Pesu. Myöhemmin rakennus oli harrastuskäytössä. Vuosina 2000–2023 rakennuksessa toimi moottoripyöräkerho Meijerin Talli.
Kempeleen-Salon osuusmeijerin rakennus vuonna 2013.
Leon Panetta

| Leon Panetta |
| --- | --- |

Yhdysvaltain 23. puolustusministeri
 1. heinäkuuta 2011 – 27. helmikuuta 2013  
Presidentti:  Barack Obama
Edeltäjä:  Robert Gates
Seuraaja:  Chuck Hagel
CIA:n pääjohtaja
 13. helmikuuta 2009 – 30. kesäkuuta 2011  
Presidentti:  Barack Obama
Edeltäjä:  Michael Hayden
Seuraaja:  David Petraeus
Valkoisen talon kansliapäällikkö
 17. heinäkuuta 1994 – 20. tammikuuta 1997  
Presidentti:  Bill Clinton
Edeltäjä:  Mack McLarty
Seuraaja:  Erskine Bowles
Liittovaltion budjettijohtaja
 21. tammikuuta 1993 – 17. heinäkuuta 1994  
Presidentti:  Bill Clinton
Edeltäjä:  Dick Darman
Seuraaja:  Alice Rivlin
Henkilötiedot
Syntynyt: 28. kesäkuuta 1938 (ikä 86)  Monterey, Kalifornia, Yhdysvallat
Tiedot
Puolue:  demokraatit
 Nimikirjoitus
Leon Edward Panetta (s. 28. kesäkuuta 1938 Monterey, Kalifornia) on yhdysvaltalainen demokraattipoliitikko. Hän oli Obaman hallinnon puolustusministeri 2011–2013, mitä ennen hän työskenteli CIA:n johtajana vuosina 2009–2011.
Vuosina 1977–1993 Panetta oli edustajainhuoneen jäsen Kaliforniasta. Panetta toimi Valkoisen talon kansliapäällikkönä vuodet 1994–1997.
Aiheesta muualla

Kuvia tai muita tiedostoja aiheesta Leon Panetta Wikimedia Commonsissa
Livio Stadler

| Livio Stadler> Henkilötiedot |
| --- | --- |
Syntynyt: 26. maaliskuuta 1998 (ikä 26) Steinhausen, Sveitsi
Kansalaisuus:   Sveitsi
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  84 kg
Seura
Seura:  EV Zug
Sarja:  NLA
Pelinumero:  14
Pelaajaura
Pääsarjaura:  2017–
Aik. seurat:  Luleå HF (SHL)
Livio Stadler (s. 26. maaliskuuta 1998 Steinhausen, Sveitsi) on sveitsiläinen jääkiekkoilija, joka on edustanut EV Zugia vuodesta 2017 lähtien. Kaudella 2016-2017 Stadler oli lainalla ruotsalaisessa Luleå HF:ssä. Stadler edusti Sveitsin maajoukkuetta u18-tasolla vuosina 2015 ja 2016 sekä u20-tasolla vuonna 2017.
Liam Howlett

| Liam Howlett |
| --- | --- |
 Liam Howlett Saksassa elokuussa 2005.
Henkilötiedot
Syntynyt: 21. elokuuta 1971 (ikä 53) Braintree, Essex, Yhdistynyt kuningaskunta
Muusikko
Tyylilajit:  big beat, rave
Soittimet:  kosketinsoitin 
Yhtyeet:  The Prodigy
Levy-yhtiöt:  XL Recordings ja Elektra Records 
  [ Muokkaa Wikidatassa ] [ ohje ]  
Liam Paul Paris Howlett (s. 21. elokuuta 1971 Braintree, Essex, Yhdistynyt kuningaskunta) on brittiläisen elektronista musiikkia esittävän The Prodigy -yhtyeen jäsen.
Howlett syntyi Braintreessä, Essexissä, ja opiskeli lapsena klassista pianoa. The Prodigy aloitti toimintansa 1990-luvun alkuvuosina.
Liam Howlett meni 6. kesäkuuta 2002 naimisiin poptähti Natalie Appletonin kanssa. Parilla on yksi yhteinen poika.
Aiheesta muualla

Howlett Discogs-sivustolla (englanniksi)
The Prodigy
| --- | --- |
Studioalbumit:   Experience  Music for the Jilted Generation  The Fat of the Land  Always Outnumbered, Never Outgunned  Invaders Must Die  The Day Is My Enemy  No Tourists
Kaunotar ja Kulkuri

| Kaunotar ja Kulkuri> Lady and the Tramp |
| --- | --- |

Ohjaaja:   Clyde Geronimi  Wilfred Jackson  Hamilton Luske 
Käsikirjoittaja:   Ward Greene  Erdman Penner  Joe Rinaldi  Ralph Wright  Don DaGradi  Joe Grant 
Tuottaja:  Walt Disney
Säveltäjä:  Oliver Wallace
Leikkaaja:  Donald Halliday
Tuotantosuunnittelija:  Ken Anderson
Pääosat:   Peggy Lee  Verna Felton  Barbara Luddy  Larry Roberts  Bill Thompson 
Valmistustiedot
Valmistusmaa:  Yhdysvallat
Tuotantoyhtiö:  The Walt Disney Company
Levittäjä:  Walt Disney Studios Motion Pictures Disney+
Ensi-ilta:   Yhdysvallat 22. kesäkuuta 1955  Suomi 23. joulukuuta 1955 
Kesto:  76 min
Alkuperäiskieli:  englanti
Seuraaja:  Kaunotar ja Kulkuri II – Pepin seikkailut
Aiheesta muualla
IMDb 
Elonet
AllMovie
Infobox OKNimi-testi OK: 
Kaunotar ja Kulkuri (engl. Lady and the Tramp) on vuonna 1955 valmistunut piirroselokuva. Elokuvan tuotti Walt Disney, ja sen ohjasivat Clyde Geronimi, Wilfred Jackson ja Hamilton Luske. Elokuva perustuu Joe Grantin aiheeseen ja Ward Greenen tarinaan Happy Dan, the Whistling Dog. Musiikin sävelsi Oliver Wallace, ja äänirooleissa esiintyivät muun muassa laulaja Peggy Lee ja näyttelijä Verna Felton.
Kaunotar ja Kulkuri oli The Walt Disney Companyn ja elokuvahistorian ensimmäinen täyspitkä piirretty laajakangaselokuva. Elokuvassa käytettiin varhaista CinemaScope-järjestelmää, jonka kuvasuhde on 2,55 : 1. Koska kaikki elokuvateatterit eivät pystyneet tuohon aikaan vielä esittämään laajakangaselokuvia, Kaunotar ja Kulkuri julkaistiin samanaikaisesti myös niin sanottuna Academy-versiona (kuvasuhde 1,37 :1).
Elokuva sai jatkoa vuonna 2001, jolloin Disney julkaisi piirroselokuvan Kaunotar ja Kulkuri II – Pepin seikkailut.
Äänirooleissa

| Rooli | Alkuperäinen ääni | Suomenkielinen ääni (1984) | Koira- tai eläinrotu |
| --- | --- | --- | --- |
| Kaunotar | Barbara Luddy | Karin Pacius | cockerspanieli |
| Kulkuri | Larry Roberts | Matti Olavi Ranin | sekarotuinen |
| Tupsu | Bill Thompson | Esa Saario | skotlanninterrieri |
| Jalo | Bill Baucom | Kauko Helovirta | vihikoira |
| Katariina Kulta | Peggy Lee | Anitta Niemi (dialogi) Ritva Laurila (laulu) | ihminen |
| Jukka Kulta | Lee Millar | Olli Ikonen | ihminen |
| Rankkuri | Lee Millar |  | ihminen |
| Saara-täti | Verna Felton | Rauha Rentola | ihminen |
| Tony | George Givot (dialogi) Bob Hamlin (laulu) | Keijo Komppa (dialogi) Petteri Salomaa (laulu) | ihminen |
| Joe | Bill Thompson | Kaarlo Juurela | ihminen |
| Si ja Am | Peggy Lee | Ritva Laurila | siamilainen |
| Majava | Stan Freberg | Jukka Puotila | majava |
| Riitta | Peggy Lee | Miitta Sorvali | lhasa apso |
| Puntus | Bill Thompson | Kalevi Kahra | bulldoggi |
| Boris | Alan Reed | Jukka Puotila | venäjänvinttikoira |
| Napo | Dallas McKennon | Aaro Jaronen | sekarotuinen |
| Pedro | Dallas McKennon | Pekka Autiovuori | chihuahua |
| Poliisi eläintarhassa | Bill Thompson | Matti Ranin | ihminen |
| Professori | Dallas McKennon | Pekka Autiovuori | ihminen |
| Koiratarhan kuoro | The Mellomen | The Mellomen |  |
| Sivurooleissa | Thurl Ravenscroft Taylor Holmes Jerry Mann Bill Thompson | Elli Castrén Pirkko Aarnio Timo Toikka Matti Ranin |  |
Äänirooleissa > Suomalainen tuotanto

Elokuvan nykyinen suomenkielinen dubbaus tehtiin vuonna 1984. Sen ohjasi ja tuotti Matti Ranin. Jo vuoden 1966 teatterikierroksen aikana ilmoitettiin, että elokuvasta on suomeksi puhuttu versio. Tekijöistä ei kuitenkaan ole tietoa.
Suomennos ja ohjaus: Matti Ranin
Äänitys ja miksaus: Tom Forsström ja Tuomo Kattilakoski, Suomen Elokuva-arkiston Äänitysstudiot
Laulujen musiikillinen johto: Heikki Laurila
Laulajat: Ritva Laurila, Anita Pajunen, Tom Nyman, Martti Metsäketo, Kai Lind ja Petteri Salomaa.
Aiheesta muualla

Kaunotar ja Kulkuri Internet Movie Databasessa (englanniksi)
Kangasjärvi (Padasjoki)

| Kangasjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°15′32″N, 25°06′19″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Honkajärveen 
Järvinumero:  35.787.1.032
Mittaustietoja
Pinnankorkeus:  145,2 m  
Rantaviiva:  2,282 km  
Pinta-ala:  9,464 ha  
Saaria:  ei saaria 
 fiKangasjärvi 
Kangasjärvi  on Päijät-Hämeessä Padasjoella  sijaitseva järvi.
Maantietoa

Järven pinta-ala on 9,5 hehtaaria ja se on 900 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 2,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Järven vedenpinnan korkeus on 145,2 metriä mpy.
Liam Cunningham

| Liam Cunningham |
| --- | --- |
 Liam Cunningham San Diegon Comic-Conissa 2017.
Henkilötiedot
Syntynyt: 2. kesäkuuta 1961 (ikä 63) Dublin, Irlanti
Ammatti:  näyttelijä
Puoliso:  Colette Cunningham
Näyttelijä
Aktiivisena:  1992–
Aiheesta muualla
IMDb 
Elonet
Liam Cunningham (s. 2. kesäkuuta 1961 Dublin, Irlanti) on irlantilainen näyttelijä. Hän on esiintynyt yli 80 elokuva- tai televisioprojektissa vuodesta 1992 lähtien. Cunningham tunnetaan muun muassa roolistaan Davos Merenvertona televisiosarjassa Game of Thrones (2012–2019).
Aiheesta muualla

Wikimedia Commonsissa on kuvia tai muita tiedostoja aiheesta .
Liam Cunningham Internet Movie Databasessa. (englanniksi)
Luis de Torresin synagoga

Luis de Torresin synagoga (engl. Luis de Torres Synagogue) on Bahamasaarten ainoa synagoga. Se sijaitsee maan toiseksi suurimmassa kaupungissa, Freeportissa. Synagoga on nimetty espanjalais-juutalaisen Luis de Torresin mukaan. Synagogarakennus on valmistunut vuonna 1972.
Aiheesta muualla

Freeport Hebrew Congregation (Arkistoitu – Internet Archive)
Maalaisaateli

Maalaisaateli (engl. Gentry) tarkoittaa alempaa englantilaista aatelia. 1700-luvun alkupuolella maalaisaateli määriteltiin maanomistukseen perustuvan vaikutusvallan avulla. Maalaisaateli on ryhmänä epämääräinen, ja sen sisältö on muuttunut ajan myötä. 1700-luvulla siihen voitiin sisällyttää myös papisto, suoraan maataloutta palvelevan kuljetusalan ja teollisuuden omistajat, kuten satula- ja vaunusepät, sekä maataloustuotteita jalostaneen teollisuuden, kuten olutpanimojen, parkitsimoiden, villateollisuuden ja vastaavien omistajat. Maalaisaatelilla oli paljon valtaa 1700-luvulla Englannin ollessa vielä maatalousvaltainen valtio. Kun tarkoitetaan pelkästään maata omistavaa maa-aatelia, voidaan käyttää nimitystä "landed gentry". Englantilaisen maalaisaatelin arvonimiä ovat baronetti (baronet), ritari (knight), esquire ja gentleman. Maalaisaatelia ei lueta pääreihin eivätkä he päässeet parlamentin ylähuoneeseen. Myös lordien nuoremmat pojat kuuluvat gentryyn.[lähde? ]
Vastaavia ylimystö- ja aateliryhmiä löytyy muistakin Euroopan maista, esimerkiksi Ruotsin rälssi ja Saksan junkkerit.
Maa-aatelilla on ollut paljon merkitystä Englannin maanomistuksessa. Heikkojen kuninkaiden aikana keskiajalla noin kahdensadan linnanherran maanhallinta kehittyi maanomistukseksi. Vanhin poika peri maan ja jatkoi feodaalisia velvoitteita. Feodaaliajan jälkeen maa-aateli asetti metsästysoikeuksien nojalla kulkurajoituksia mailleen ja kiisti jokamiehenoikeudet. Omistuksen keskittyminen jatkui 1800-luvulla, kun maatalouden koneellistuminen vähensi työvoiman tarvetta ja vuokraviljelijät tulivat tarpeettomiksi. 1900-luvulla maatalouden tehotuotanto teki pienviljelystäkin kannattamatonta ja maanomistus keskittyi yhä enemmän. Omistajasuvuista kehittyi ylhäinen maa-aateli (landowning gentry).
Liam Fox

Liam Fox vuonna 2017.
Liam Fox (s. 22. syyskuuta 1961) on brittiläinen konservatiivipuolueen poliitikko, joka on toiminut heinäkuusta 2016 lähtien Britannian kansainvälisen kaupan ministerinä ja Board of Traden puheenjohtajana. Hän toimi puolustusministerinä vuosina 2010–2011.
Fox opiskeli lääketiedettä Glasgow'n yliopistossa. Jo opiskeluaikoinaan hän oli yliopiston konservatiiviopiskelijoiden järjestön puheenjohtaja. Ammatiltaan hän on yleislääkäri.
Parlamenttiin hänet valittiin Englannin Woodspringin vaalipiiristä Avonista vuonna 1992. Vuoden kuluessa hän sai tehtävän sisäministeri Michael Howardin parlamentaarisena sihteerinä. 1990-luvulla hän oli myös ministerinä ulkoministeriössä.
Hän oli Sri Lankan aselevon neuvottelijana 1996. Aselepoon viitataan joskus "Foxin rauhansuunnitelmana".
Konservatiivien varjohallitukseen Fox otettiin oppositiokaudella vuonna 1999 terveysministeriksi, jona hän toimi William Haguen ja Iain Duncan Smithin puheenjohtajakausilla.
Vuonna 2003 konservatiivien johtoon pyrkinyt Michael Howard otti Foxin kampanjajohtajakseen ja tultuaan valituksen puolueen kanssapuhemieheksi. Vuoden 2005 vaalien jälkeen Foxista tuli konservatiivien varjohallituksen ulkoministeri. Vuonna 2005 Fox pyrki itse puolueen johtoon ja sijoittui äänestyksessä kolmanneksi. Uusi opposition johtaja David Cameron nimitti hänet varjohallituksensa puolustusministeriksi.
Fox arvosteli Gordon Brownin hallitusta asevoimien määrärahojen vähäisyydestä. Esitellessään itseään hän on luonnehtinut olevansa oikeiston edustaja.
Fox syytti edeltävän työväenpuolueen hallitusta 38 miljardin punnan aukosta ministeriön rahoituksessa. Leikkauslistalle joutuivat mm. merivoimien Nimrod MRA4 -tiedustelukoneet, HMS Ark Royal -lentotukialus ja Harrier-koneet. Samaan aikaan Britannia soti kahta sotaa Afganistanissa ja Libyassa.
Fox joutui eroamaan johtuen hänen läheisestä suhteestaan skottilaiseen liikemieheen Adam Werrittyyn. Werritty oli Foxin entinen kämppäkaveri ja häiden bestman. Lobbarina toiminut Werritty seurasi Foxia 18 ulkomaanmatkalle tämän ministerikauden aikana, vaikka hänelle ei ollut virallista asemaa.
Werritty johtama Pargav-järjestö on saanut runsaasti rahoitusta yksityisiltä tiedustelu- ja lobbausyrityksiltä, julkisuudessa on ilmennyt myös suomalaissyntyisen Poju Zabludowicz rahoitus.
Foxin korvasi liikenneministeri Philip Hammond, jonka tilalle tuli Justine Greening.
Aiheesta muualla

Kuvia tai muita tiedostoja aiheesta Liam Fox Wikimedia Commonsissa
Maalaiskiaiset

| Maalaiskiaiset |
| --- | --- |
 Scelidotherium leptocephalum -maalaiskiaisen luuranko.
 Oligoseeni–Holoseeni  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Pilosa
Alalahko::  Laiskiaiset Folivora (osittain)
Heimot
 Bradypodidae (puissaeläviä)  Megalonychidae (puu- ja maalaiskiaisia)  †Hapalopidae  †Megatheriidae  †Nothrotheriidae  †Mylodontidae  †Pelycodontidae  †Pseudoglyptodontidae 
Infobox OKNimi-testi OK: 
Maalaiskiaiset ovat sukupuuttoon kuolleita laiskiaisiin (Folivora) kuuluvia nisäkkäitä, jotka ovat sukua nykyisille puissa eläville laiskiaislajeille. Maalaiskiaisia esiintyi Pohjois- ja Etelä-Amerikan mantereilla. Siellä niistä kehittyi jättiläismäisiä maanisäkkäitä kuten jättiläislaiskiainen eli Megatherium. Maalaiskiaiset elivät maassa ja liikkuivat neljällä raajalla. Maalaiskiaiset eivät ole todellinen taksonominen ryhmä, sillä osa niistä on läheisempää sukua kaksivarvaslaiskiaisille kuin toisille maassa eläneille laiskiaisille.
Mantereelta maalaiskiaiset kuolivat sukupuuttoon viimeisen jääkauden lopussa, mutta viimeiset maalaiskiaiset elivät Haitin ja Kuuban saarilla vielä noin 1550 vuotta eaa.
Luettelo Uma Thurmanin saamista palkinnoista ja ehdokkuuksista

Uma Thurman Tribecan elokuvajuhlilla vuonna 2009.
Tämä on luettelo Uma Thurmanin saamista palkinnoista ja ehdokkuuksista.
| Oscar> Vuosi | Oscar> Kategoria | Oscar> Työ | Oscar> Tulos |
| --- | --- | --- | --- |
| 1994 | Paras naissivuosa | Pulp Fiction – tarinoita väkivallasta | Ehdokkuus |
Golden Globe
| Vuosi | Kategoria | Työ | Tulos |
| 1994 | Paras naissivuosa | Pulp Fiction – tarinoita väkivallasta | Ehdokkuus |
| 2002 | Paras naispääosa minisarjassa tai televisioelokuvassa | Hysterical Blindness | Voitto |
| 2003 | Paras naispääosa draamaelokuvassa | Kill Bill: Volume 1 | Ehdokkuus |
| 2004 | Paras naispääosa draamaelokuvassa | Kill Bill: Volume 2 | Ehdokkuus |
Bafta
| Vuosi | Kategoria | Työ | Tulos |
| 1994 | Paras naispääosa | Pulp Fiction – tarinoita väkivallasta | Ehdokkuus |
| 2003 | Paras naispääosa | Kill Bill: Volume 1 | Ehdokkuus |
Screen Actors Guild
| Vuosi | Kategoria | Työ | Tulos |
| 1994 | Paras naissivuosa | Pulp Fiction – tarinoita väkivallasta | Ehdokkuus |
| 2002 | Paras naisnäyttelijä televisioelokuvassa tai minisarjassa | Hysterical Blindness | Ehdokkuus |
Primetime Emmy
| Vuosi | Kategoria | Työ | Tulos |
| 2012 | Paras vieraileva naisnäyttelijä draamasarjassa | Smash | Ehdokkuus |
Karate kesäolympialaisissa 2020 – naisten yli 61 kg

Naisten yli 61 kg painoluokka karatessa Tokion olympialaisissa 2020 kilpailtiin Nippon Budōkanilla 7. elokuuta. Kilpailu käytiin kumitessa. Kilpailuun osallistui 10 karatekaa.
Turnauksen voitti egyptiläinen Feryal Abdelaziz. Abdelazizin kulta oli ensimmäinen egyptiläisen naisen voittama kultamitali. Hän voitti loppuottelussa Irina Zaretskan. Pronssia saavuttivat Gong Li ja Sofya Berultseva.